CELEX: 32014D0703
Language: da
Date: 2014-10-08 00:00:00
Title: 2014/703/EU: Kommissionens gennemførelsesafgørelse af 8. oktober 2014 om ændring af bilag I og II til beslutning 2004/558/EF for så vidt angår godkendelse af et bekæmpelsesprogram til udryddelse af infektiøs bovin rhinotracheitis i Belgien og den tyske delstat Thüringens status som værende fri for infektiøs bovin rhinotracheitis (meddelt under nummer C(2014) 7113)  EØS-relevant tekst

10.10.2014   
            
            
               DA
            
            
               Den Europæiske Unions Tidende
            
            
               L 294/43
            
         KOMMISSIONENS GENNEMFØRELSESAFGØRELSE
   af 8. oktober 2014
   om ændring af bilag I og II til beslutning 2004/558/EF for så vidt angår godkendelse af et bekæmpelsesprogram til udryddelse af infektiøs bovin rhinotracheitis i Belgien og den tyske delstat Thüringens status som værende fri for infektiøs bovin rhinotracheitis
   
      
         (meddelt under nummer C(2014) 7113)
      
   
   (EØS-relevant tekst)
   
      (2014/703/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig artikel 9, stk. 2, og artikel 10, stk. 2, og
   ud fra følgende betragtninger:
   
               (1)
            
            
               Direktiv 64/432/EØF indeholder bestemmelser om handel med kvæg i Unionen. I henhold til direktivets artikel 9 kan en medlemsstat, der har et obligatorisk nationalt bekæmpelsesprogram for en af de smitsomme sygdomme, der er opført på listen i direktivets bilag E (II), forelægge Kommissionen dette program til godkendelse. Listen omfatter infektiøs bovin rhinotracheitis. Infektiøs bovin rhinotracheitis er beskrivelsen af de tydeligste kliniske tegn på infektion med bovin herpesvirus type 1 (BHV1).
            
         
               (2)
            
            
               Artikel 9 i direktiv 64/432/EØF indeholder desuden nærmere regler om supplerende garantier, som kan kræves i samhandelen inden for Unionen.
            
         
               (3)
            
            
               I henhold til artikel 10 i direktiv 64/432/EØF skal en medlemsstat, der mener at være helt eller delvis fri for en af de smitsomme sygdomme, der er anført i bilag E(II), forelægge Kommissionen behørigt bevismateriale herfor. Samme artikel indeholder desuden nærmere regler om supplerende garantier, som kan kræves i samhandelen inden for Unionen.
            
         
               (4)
            
            
               Kommissionens beslutning 2004/558/EF (2) godkender programmerne til bekæmpelse og udryddelse af BHV1, som de medlemsstater, der er opført i bilag I til nævnte beslutning, har forelagt vedrørende de regioner, der er opført i nævnte bilag, og for hvilke der gælder supplerende garantier i henhold til artikel 9 i direktiv 64/432/EØF.
            
         
               (5)
            
            
               Endvidere indeholder bilag II til beslutning 2004/558/EF en liste over medlemsstatsregioner, der betragtes som frie for BHV1, og for hvilke der gælder supplerende garantier, jf. artikel 10 i direktiv 64/432/EØF.
            
         
               (6)
            
            
               Belgien har forelagt et program, der har til formål at udrydde BHV1-infektion på hele landets territorium, for Kommissionen. Programmet opfylder kriterierne i artikel 9, stk. 1, i direktiv 64/432/EØF. Programmet indeholder regler for indenlands flytninger af kvæg, som svarer til de regler, der tidligere er blevet gennemført i nogle medlemsstater eller regioner, og som resulterede i, at sygdommen blev udryddet i de pågældende medlemsstater eller regioner.
               Det program, Belgien har forelagt, og de supplerende garantier, der er forelagt i henhold til artikel 9 i direktiv 64/432/EØF, bør godkendes.
            
         
               (7)
            
            
               Bilag I til beslutning 2004/558/EF bør derfor ændres i overensstemmelse hermed.
            
         
               (8)
            
            
               For øjeblikket er alle regioner i Tyskland, undtagen delstaten Bayern, opført i bilag I til beslutning 2004/558/EF. Delstaten Bayern betragtes som fri for BHV1 og er derfor opført i bilag II til nævnte beslutning.
            
         
               (9)
            
            
               Tyskland har nu for Kommissionen forelagt bevismateriale vedrørende delstaten Thüringen, for at den kan betragtes som værende fri for BHV1, og for de supplerende garantier i overensstemmelse med artikel 10 i direktiv 64/432/EØF.
               På grundlag af vurderingen af det bevismateriale, der er forelagt af Tyskland, bør delstaten Thüringen ikke længere være opført i bilag I til beslutning 2004/558/EF, men bør opføres i bilag II til nævnte beslutning, og anvendelsen af de supplerende garantier, der er fastlagt i henhold til artikel 10 i direktiv 64/432/EØF, bør udvides til at omfatte den.
            
         
               (10)
            
            
               Bilag II til beslutning 2004/558/EF bør derfor ændres i overensstemmelse hermed.
            
         
               (11)
            
            
               Beslutning 2004/558/EF bør derfor ændres i overensstemmelse hermed.
            
         
               (12)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Bilag I og II til beslutning 2004/558/EF erstattes af teksten i bilaget til denne afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 8. oktober 2014.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EFT 121 af 29.7.1964, s. 1977/64.
   
      (2)  Kommissionens beslutning 2004/558/EF af 15. juli 2004 om gennemførelse af Rådets direktiv 64/432/EØF for så vidt angår supplerende garantier med hensyn til IBR i forbindelse med handel inden for Fællesskabet med kvæg og godkendelse af de udryddelsesprogrammer, som visse medlemsstater har forelagt (EUT L 249 af 23.7.2004, s. 20).
   
      BILAG
      Bilag I og II til beslutning 2004/558/EF affattes således:
      »
            BILAG I
            
                        Medlemsstater
                     
                     
                        Medlemsstatsregioner, for hvilke der gælder supplerende garantier med hensyn til infektiøs bovin rhinotracheitis, jf. artikel 9 i direktiv 64/432/EØF
                     
                  
                        Belgien
                     
                     
                        Alle regioner
                     
                  
                        Tjekkiet
                     
                     
                        Alle regioner
                     
                  
                        Tyskland
                     
                     
                        Alle regioner, undtagen delstaten Bayern og delstaten Thüringen
                     
                  
                        Italien
                     
                     
                        Regionen Friuli-Venezia Giulia
                        Regionen Valle d'Aosta
                        Den selvstyrende provins Trento
                     
                  
         
            BILAG II
            
                        Medlemsstater
                     
                     
                        Medlemsstatsregioner, for hvilke der gælder supplerende garantier med hensyn til infektiøs bovin rhinotracheitis, jf. artikel 10 i direktiv 64/432/EØF
                     
                  
                        Danmark
                     
                     
                        Alle regioner
                     
                  
                        Tyskland
                     
                     
                        Delstaten Bayern
                        Delstaten Thüringen
                     
                  
                        Italien
                     
                     
                        Den selvstyrende provins Bolzano
                     
                  
                        Østrig
                     
                     
                        Alle regioner
                     
                  
                        Frankrig
                     
                     
                        Alle regioner
                     
                  
                        Sverige
                     
                     
                        Alle regioner
                     
                  «